एयरपोर्ट पर BJP नेताओं ने किया स्वागत; डेरा राधा स्वामी के कार्य देखकर हुए प्रभावित
Defense Minister Rajnath Singh Dera Radha Swami Beas; Baba Gurinder Singh Dhillon Meeting | Beas BJP Punjab  दिल्ली से रवाना होने के बाद वह सीधा अमृतसर के श्री गुरु रामदास जी इंटरनेशनल एयरपोर्ट पर लैंड हुए हैं। इसके बाद वह सीधा डेरा राधा स्वामी ब्यास के लिए रवाना हो गए।
भारत के रक्षा मंत्री राजनाथ सिंह आज शनिवार को अमृतसर पहुंचे। दिल्ली से रवाना होने के बाद वह सीधे अमृतसर के श्री गुरु रामदास जी इंटरनेशनल एयरपोर्ट पर लैंड हुए हैं। इसके बाद वह डेरा राधा स्वामी ब्यास चले गए। अमृतसर एयरपोर्ट पर उनका स्वागत राज्य के भाजपा नेताओं ने किया।
रक्षा मंत्री राजनाथ सिंह का डेरा ब्यास में यह दूसरा दौरा है, नवंबर 2022 में भी वह डेरे में आए थे। राजनाथ सिंह ने कहा - आज राधा स्वामी सत्संग ब्यास जाने का सौभाग्य प्राप्त हुआ। बाबा गुरिंदर सिंह ढिल्लो जी के संवेदनशील नेतृत्व में RSSB द्वारा किए जा रहे सामाजिक कार्यों को करीब से अनुभव किया। देश और समाज के कल्याण के लिए चलाये जा रहे उनके सभी सेवा कार्यों की जितनी भी सराहना की जाये, कम है।
राजनीतिक दौरा कहा जा रहा
रक्षा मंत्री राजनाथ सिंह के इस दौरे को 2024 के चुनावों से जोड़ कर देखा जा रहा है। खास बात है कि भाजपा पंजाब में खुद को स्ट्रॉन्ग करने में जुटी हुई है। शहरों में ही नहीं, ग्रामीण एरिया में भी भाजपा अपने पैर पसार रही है।
पंजाब के अलावा उत्तर भारत में राधा स्वामी डेरे का काफी अधिक प्रभाव है। डेरा प्रेमी पूरे विश्व में फैले हुए हैं, इनका प्रभाव ग्रामीण पंजाब में भी देखने को मिलता है।। मिली जानकारी के अनुसार राजनाथ सिंह डेरा ब्यास पहुंच कर प्रमुख बाबा गुरिंदर सिंह ढिल्लों से मुलाकात करेंगे।
हिमाचल चुनावों से पहले पीएम दौरा कर चुके
हिमाचल विधानसभा चुनावों से पहले प्रधानमंत्री नरेंद्र मोदी भी डेरा राधा स्वामी में पहुंचे थे। थोड़ा समय बाबा गुरिंदर सिंह ढिल्लों से बातचीत के बाद उन्होंने डेरे का दौरा किया था। वहां की साफ सफाई, मैनेजमेंट और लंगर सुविधा को देख प्रधानमंत्री काफी प्रभावित हुए थे।